DA Den Europæiske Unions Tidende C 302/18

Medlemsstaternes oplysninger om statsstøtte, der ydes i henhold til Kommissionens forordning (EF) nr. 1857/2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter og om ændring af forordning (EF) nr. 70/2001

(2007/C 302/11)

Sag nr.: XA 125/07

Medlemsstat: Frankrig

Region: Département de Saône-et-Loire

Støtteordningens betegnelse: Aides aux investissements de diversification agricole

Retsgrundlag:

— Artikel 4 i Kommissionens forordning (EF) nr. 1857/2006 af 15. december 2006.

— Art L 3231-2 et subséquents du Code général des collectivités territoriales permettant aux collectivités territoriales d'accorder des aides pour favoriser le développement économique.

— Délibération du Conseil régional de Bourgogne du 15 janvier 2007

— Délibération du Conseil général du 27 mars 2007.

Forventede årlige udgifter til ordningen: 150 000 EUR i årlig støtte alt efter behov og disponible budgetmidler.

Maksimal støtteintensitet:

Foranstaltningens betegnelse De støtteberettigede udgifters art Udgifter, hvortil der kan ydes støtte (i EUR, ekskl. skat) Støttesats, generel ordning Min. Maks. Støtte til diversificering: støtte til innovative og atypiske (1)landbrugsprojekter, der kan tiltrække nye mennesker til landbruget Fastsiddende produktionsudstyr, ekskl. erstatningsudstyr 5 000 30 000 30 %

Gennemførelsesdato: Efter modtagelse af Europa-Kommissionens kvittering for modtagelsen.

Ordningens eller den individuelle støttes varighed: 6 år, forudsat at der er budgetbevillinger.

Formål: Støtteordningen skal bidrage til at diversificere departementets landbrug ved at favorisere initiativer, der gør det muligt at skabe nye produktioner, dvs. ved at støtte innovative eller atypiske landbrugsprojekter, der kan tiltrække nye mennesker til landbruget.

Berørt(e) sektor(er): Alle dele af landbruget i departementet.

Den støttetildelende myndigheds navn og adresse:

MONSIEUR LE PRÉSIDENT DU CONSEIL GÉNÉRAL DE SAÔNE-ET-LOIRE Direction de l'Équipement rural et de l'agriculture Service des Affaires Agricoles Espace Duhesme 18 rue de Flacé F-71026 Macon Cedex 9

Websted: http://www.cg71.com

Sag nr.: XA 126/07

Medlemsstat: Italien

Region: Regione Autonoma Friuli Venezia Giulia

Støtteordningens benævnelse eller navnet på den virksomhed, der modtager individuel støtte: Legge 1329/65 «Sabatini» — Agevolazioni per l'acquisto o la locazione finanziaria di nuove macchine utensili o di produzione. Settore agricolo

Retsgrundlag: Legge 28 novembre 1965, n. 1329

Regolamento concernente criteri e modalità per la concessione delle agevolazioni di cui alla L 1329/65 approvato con deliberazione della Giunta regionale n. 1387 dell'8 giugno 2007

Forventede årlige udgifter til ordningen eller det samlede individuelle støttebeløb, der ydes til virksomheden: Supplerende bevilling med henblik på alle produktionssektorer omfattet af lov nr. 1329/1965: 15 000 000 EUR.

Maksimal støtteintensitet: For virksomheder i ugunstigt stillede områder eller i områder som omhandlet i artikel 36, litra a), nr. i), ii) og iii), i forordning (EF) nr. 1698/2005, som er udpeget af medlemsstaterne i overensstemmelse med samme forordnings artikel 50 og 94, kan bruttostøtteintensiteten ikke overstige 50 % af de støtteberettigede investeringer.

For virksomheder i andre områder kan bruttostøtteintensiteten ikke overstige 40 % af de støtteberettigede investeringer.

Gennemførelsesdato: Støtteordningen træder i kraft den 1. juli 2007 og under alle omstændigheder 10 arbejdsdage efter fremsendelsen af denne formular, som fastsat i artikel 20, stk. 1, i fritagelsesforordningen (EF) nr. 1857/2006.

Ordningens eller den individuelle støttes varighed: Til den 31. december 2013.

Målet med støtten: Støtten til SMV ydes til køb eller leje af fabriksnye værktøjsmaskiner eller produktionsmaskiner på over 1 000 EUR.

Investeringerne skal tage sigte på et eller flere af følgende mål:

nedbringelse af produktionsomkostningerne

forbedring og omstilling af produktionen

forbedring af kvaliteten

bevarelse og forbedring af det naturlige miljø og af hygiejne- og dyrevelfærdsforhold.

Støtten falder ind under artikel 4 i forordning (EF) nr. 1857/2006 af 15. december 2006, offentliggjort i EUT L 358 af 16 december 2006.

Berørt(e) sektor(er): SME, der beskæftiger sig med primærproduktion af landbrugsprodukter, der er opført i EF-traktatens bilag I.

Den støttetildelende myndigheds navn og adresse:

Regione Autonoma Friuli Venezia Giulia Direzione centrale attività produttive Servizio sostegno e promozione comparto produttivo industriale Via Trento, 2 I-34132 Trieste

Websted: http://www.regione.fvg.it/istituzionale/delibere/delibere.htm

Andre oplysninger: Direktøren for Servizio sostegno e promozione comparto produttivo industriale

Antonio Feruglio

Sag nr.: XA 150/07

Medlemsstat: Republikken Slovenien

Region: Statsstøtten omfatter hele Sloveniens område.

Støtteordningens benævnelse eller navnet på den virksomhed, der modtager en individuel støtte: „Podpora strokovnim prireditvam, stanovskemu in interesnemu povezovanju“

Retsgrundlag: 4. člen Uredbe o programih kmetijske strukturne politike in kmetijske politike razvoja podeželja za leti 2007 in 2008

Forventede årlige udgifter til ordningen eller det samlede individuelle støttebeløb, der ydes til virksomheden: 2007: 292 104 EUR

2008: 292 104 EUR

Maksimal støtteintensitet: For teknisk bistand i landbrugssektoren — støtte til eksperttjenester og fag- og interessegrupper — er støtteintensiteten på op til 100 % af de støtteberettigede omkostninger.

Gennemførelsesdato: 17. juli 2007.

Ordningens eller den individuelle støttes varighed: Til den 31. december 2013.

Støttens formål: Støtte til SMV, teknisk bistand.

Henvisning til artikler i Kommissionens forordning (EF) nr. 1857/2006 og støtteberettigede omkostninger: Artikel 4 i »Uredbe o programih kmetijske strukturne politike in kmetijske politike razvoja podeželja za leti 2007 in 2008« omfatter foranstaltninger, der udgør statsstøtte i medfør af artikel 15 (Teknisk bistand i landbrugssektoren) i Kommissionens forordning (EF) nr. 1857/2006 af 15. december 2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001 (EUT L 358 af 16.12.2006, s. 3).

Støtten til gennemførelse af eksperttjenester, oplysning og uddannelse ydes i form af subventionerede tjenesteydelser til ikke-statslige og ikke-genvinstorienterede samarbejdsgrupper bestående af landbrugere, der er SMV. Herved opfyldes bestemmelsen om, at der kun kan ydes støtte til små og mellemstore virksomheder i landbrugsproduktionssektoren.

Berørt(e) sektor(er): Landbrug.

Den støttetildelende myndigheds navn og adresse: Ministrstvo za kmetijstvo, gozdarstvo in prehrano RS

Websted: http://www.uradni-list.si/1/ulonline.jsp?urlid=200758&dhid=90280

Andre oplysninger: Dato: 3. juli 2007.

Underskrift (kontaktperson):

Branko RAVNIK

Fungerende generaldirektør

Direktoratet for landbrug

Sag nr.: XA 151/07

Medlemsstat: Frankrig

Regioner: Alle, da disse foranstaltninger kan finansieres af alle lokale myndigheder (regionalråd og departementsråd), der måtte ønske det.

Støtteordningens betegnelse eller navnet på den virksomhed, der modtager en individuel støtte: Aides à l'assistance technique dans le secteur de l'élevage

Retsgrundlag: Code Rural, partie législative, articles L 621-1 à L 621-11.

Projet d'arrêté du ministre de l'agriculture et de la pêche

Code général des collectivités territoriales, articles L 1511-1 et suivants

Forventede årlige udgifter til ordningen eller det samlede individuelle støttebeløb, der ydes til virksomheden: 26 mio. EUR pr. år fra »L'Office national interprofessionnel de l'élevage et de ses productions« (landskontoret for husdyravl), forudsat at det modtager de nødvendige budgetbevillinger, og et ubestemt beløb fra de lokale myndigheder.

Maksimal støtteintensitet: Op til 100 %.

Gennemførelsesdato: Støtteordningen iværksættes fra datoen for Kommissionens kvittering for modtagelsen, forudsat at de fornødne bevillinger står til rådighed.

Ordningens eller den individuelle støttes varighed: 7 år.

Støttens formål: Denne støtteordning falder ind under artikel 15 i Kommissionens forordning (EF) nr. 1857/2006 af 15. december 2006.

»L'Office national interprofessionnel de l'élevage et de ses productions« vil iværksætte støtteprogrammer til fordel for husdyravlere med det formål at yde dem lejlighedsvis teknisk bistand, der afhængigt at de enkelte programmer vil være centreret omkring følgende temaområder:

forebyggelse af husdyrsygdomme, fødevaresikkerhed og sporbarhed, navnlig ved iværksættelse af »hygiejnepakken« (anvendelse af Europa-Parlamentet og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed, Europa-Parlamentets og Rådets forordning (EF) nr. 852/2004 af 29. april 2004 om fødevarehygiejne og Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer)

mindre belastende arbejde, bedre arbejdsergonomi og bedre bygningsudformning

bedre metoder ud fra miljø- og dyrevelfærdshensyn

bistand på området genetisk forbedring

segmentering af markeder, navnlig med henblik på iværksættelse af og støtte til kvalitetssatsninger.

Disse støtteprogrammer finansierer rådgivning, som producentsammenslutninger eller andre organisationer yder over for husdyravlere i henhold til kollektivprotokoller om individuel og specifik vejledning i opdræt, knyttet til disse temaområder. Der bliver også tale om at støtte rådgivningsprogrammer, der muliggør udarbejdelse og overvågning af sådanne protokoller.

Støtteordningen vil endvidere gøre det muligt at finansiere udgifter til teknisk bistand og rådgivning inden for disse rammer, idet kun udgifterne til levering af denne ydelse kommer i betragtning. Der udbetales ingen støtte til husdyravlere.

Der drages omsorg for, at ingen opdrætter, hvis bedrift ikke opfylder Fællesskabets kriterier for små og mellemstore virksomheder, modtager støttet teknisk bistand. Med dette forbehold ydes støtten i form af støttede tjenesteydelser, som alle husdyravlere får adgang til uden krav om tilslutning til producentorganisationer eller andre strukturer.

Alle lokale myndigheder (regionalråd og departementsråd), der måtte ønske det, vil have ret til at yde støtte på samme vilkår som dem, der tilbydes af landskontoret for husdyravl inden for rammerne af denne ordning, forudsat at de overholder de gældende maksimumsbeløb.

Berørt sektor: Husdyravl.

Den støttetildelende myndigheds navn og adresse:

Office National Interprofessionnel de l'Élevage et de ses Productions 80, avenue des Terroirs de France F-75607 Paris Cedex 12

Websted: http://www.office-elevage.fr/aides-nat/aides-nat.htm

Andre oplysninger: Når de lokale myndigheder supplerer beløbene fra kontoret for husdyravl, skal de overholde de samme betingelser som kontoret for husdyravl og med hjælp fra departementernes direktorater for land- og skovbrug sikre, at maksimumsbeløbene overholdes, idet der henvises til de maksimumsbeløb, der er angivet i artikel 15, stk. 2, litra a)-e), i forordning (EF) nr. 1857/2006, der udgør rammen for den her omhandlede ordning.

(1) Innovative og atypiske landbrugsprojekter: bisonopdræt, strudseopdræt, regnormeavl, snegleavl osv.